མཁས་པ་དཔལ་ཚུལ་སོགས་ཀྱིས་སོག་གཡུང་དྲུང་གླིང་དེ་འགོང་པོ་ཇུན་གར་དམག་གིས་གཏོར་ཞེས་པ་དེ་ལ་མི་འཐད་པ་ཡོད་དེ།ཇུན་གར་དམག་གིས་གཏོར་བཤིག་བཏང་ས་དབུས་གཙང་ཁུལ་མ་གཏོགས་ཁམས་ཕྱོགས་ལ་དེ་ཙམ་འབྲེལ་བ་མེད་ལ།གལ་སྲིད་ཡིན་ན་༡༧༡༨ལོར་ཡིན་དགོས་པས་དེ་ལྟར་ན་དུས་རབས་བཅོ་བརྒྱད་པའི་ནང་ཡིན་དགོས་ལ།དེ་ལྟར་བྱས་ན།ཡོངས་གྲགས་སོག་གཡུང་གླིང་གཏོར་རྗེས་ཧོར་ཡུལ་དགོན་པ་མེད་ནས་ཧོར་ཆོས་འབུམ་གྱི་སྲས་པོ་ཧོར་བླ་མུ་ཁྲིས་སྤྱི་ལོ་༡༧༡༥ལོར་དགོས་པའི་དབང་གིས་ལུང་བཟང་ཤེལ་བྲག་གི་རི་ཁྲོད་བཏབ་ཟེར་བ་སོགས་མི་འགྲིག་ལ།གཉིས་ན་ཡུལ་མིས་ཤོད་རྒྱུན་ལ་གོ་ཤྲིས་དམག་གིས་གཏོར་ཚུལ་ལས་ཇུན་གར་བས་གཏོར་ཚུལ་བཤད་རྒྱུ་མེད་པའོ།